สวัสดีค่ะ สอบถามคุณค่ะพอดีกินยาคุมมาตลอด แล้วเดือนนี้ลืมกินยาคุมไป 1 เม็ดค่ะ ไม่รู้ว่าเม็ดฮอร์โมนหรือเม็ดแป้ง มารู้ตัวอีกทีตอนกินเม็ดแป้งได้ 3 เม็ดค่ะ ทุกครั้งจะกินเม็ดแป้งหมดไปคืนวันเสาร์คือเมื่อวาน แล้วเริ่มเม็ดฮอร์โมนวันอาทิตย์คือวันนี้ ตอนนี้ประจำเดือนก็มาปกติค่ะ อยากจะถามคุณว่า ตอนนี้เหลือเม็ดแป้ง 1 เม็ด ต้องกินให้หมดแล้วค่อยเริ่มกินแผงใหม่พรุ่งนี้คือวันจันทร์ หรือต้องทิ้ง 1 เม็ดที่เหลือ แล้วกินเริ่มแผงใหม่วันนี้เลยคะเดิมทีต้องเริ่มกินแผงใหม่วันอาทิตย์ทุกครั้งค่ะ
สวัสดีค่ะ การใช้ยาคุมแบบแผงรายเดือนนั้นเป็นการคุมกำเนิดที่มีประสิทธิภาพสูงเกิน 99% ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมงหากลืมกินยาคุมไป 1 เม็ด ให้กินยาคุมทันทีที่นึกได้ชดเชยไปทันที และกินยาในแผงที่เหลือต่อไปตามปกติ หากทำได้เช่นนี้ ยาจะยังมีประสิทธิภาพใกล้เคียงเดิมมาก ไม่จำเป็นต้องใช้วิธีคุมกำเนิดอื่นๆเช่นยาคุมฉุกเฉินแต่หากเป็นการลืมไม่รู้ตัว มาจนหมดแผงไปแล้วนั้น ก็อาจจะไม่ต้องทำอะไรเพิ่ม ให้สังเกตรอบเดือน ถ้ารอบเดือนมาช่วงกินยาเม็ดแป้ง ก็ให้กินกินเม็ดแป้งให้ครบตามที่มีอยู่ แล้วเริ่มกินแผงใหม่ต่อทันทีค่ะ